Diari Oficial de la Generalitat Valenciana


Sumari del DOGV 3545, del 23-07-1999 (1999/6555)

RESOLUCIÓ de 28 de juny de 1999, del director general per al Desenvolupament Sostenible de la Conselleria de Medi Ambient, pel que s'ordena la publicació de la part dispositiva de diverses declaracions d'impacte ambiental.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3545

Data del DOGV
:   23-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6555


Data del document
:   28-06-1999

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Siete Aguas
    * Castell de Guadalest, el
    * Orihuela
    * Elx
    * Polop
    * Turís
    * Moncofa
    * Nucia, la
    * Alcalà de Xivert
    * Canals
    * Aielo de Rugat
    * Montserrat
    * Vall d'Uixó, la
    * Onda
    * Benidorm
    * vigilància del medi ambient
    * impacte ambiental

RESOLUCIÓ de 28 de juny de 1999, del director general per al Desenvolupament Sostenible de la Conselleria de Medi Ambient, pel que s'ordena la publicació de la part dispositiva de diverses declaracions d'impacte ambiental. [1999/6555]
  
Els articles 4.3 i 22 del Real Decret Legislatiu 1302/1986, de 28 de juny, d'Avaluació d'Impacte Ambiental, i del Real Decret 1131/1988, de 30 de setembre, pel que s'aprova el Reglament per a l'execució de l'anterior decret, respectivament, estableixen l'obligatorietat de fer pública la Declaració d'Impacte Ambiental.
  
Seguint aquesta línia, els articles 5.3 i 28 de la Llei 2/1989, de 3 de març, de la Generalitat Valenciana d'Impacte Ambiental, i del seu Reglament, aprovat per Decret 162/1990, respectivament, estableixen l'obligatorietat de fer pública la declaració d'impacte ambiental, i en particular, de publicar aquesta declaració en el Diari Oficial de la Generalitat Valenciana,
  
En virtut d'això, he resolt
  
Article únic
  
Publicar en el Diari Oficial de la Generalitat Valenciana les declaracions d'impacte ambiental relacionades en l'annexe.
  
València, 28 de juny de 1999.- El director general Per al Desenvolupament Sostenible: Miguel Angel Cerver Perales.
  
ANNEX
  
Expedient 205/96-AIA, Expedient 229/92-AIA, Expedient 232/96-AIA, Expedient 235/96-AIA, Expedient 247/96-AIA, Expedient 256/96-AIA, Expedient 300/96-AIA, Expedient 308/96-AIA, Expedient 313/96-AIA, Expedient 317/96-AIA, Expedient 327/96-AIA, Expedient 335/96-AIA i Expedient 360/96-AIA.
  
DECLARACIÓ D'IMPACTE AMBIENTAL
  
Vist l'expedient 205/96-AIA sobre el projecte de trasllat i adequació sanitària d'escorxador de tres línies al polígon industrial Puente Alto del terme municipal d'Orihuela (Alacant), el promotor del qual és Matadero de Orihuela, SA.
  
Vist que la documentació, formada pel projecte, estudi d'impacte ambiental i expedient municipal, va ser remesa a través de la Comissió Provincial de Qualificació d'Activitats d'Alacant.
  
En l'expedient municipal s'han dut a terme les següents actuacions:
  
- Informe de l'enginyer tècnic municipal: no hi ha inconvenient per a autoritzar la instal·lació indicada, ja que aquesta compleix la normativa legal vigent per a aquest tipus d'activitats.
  
- Informe de l'arquitecte municipal: L'article 12 de les Normes Reguladores del Polígon Industrial Puente Alto exclou l'ús d'activitats insalubres i perilloses (qualificacions pròpies de l'activitat d'escorxador). No obstant això, podran ser autoritzades les que adjunten un informe favorable de la Comissió d'Activitats, en el qual s'indique les mesures correctores necessàries per al seu funcionament i que permeten el seu emplaçament dins del polígon.
  
- Informe del coordinador veterinari del centre de salut pública, Direcció General de Salut Pública, de la Conselleria de Sanitat i Consum:
  
Examinat l'expedient presentat amb els documents que s'hi adjunten, i des del punt de vista del Reglament d'Activitats Molestes, Insalubres, Nocives i Perilloses de 30 de novembre de 1961 (regulat per la Llei de la Generalitat Valenciana 3/1989, de 2 de maig, d'Activitats Qualificades) i del Reial Decret 147/1993, de 29 de gener, sobre condicions sanitàries de producció i comercialització de carns fresques,
  
Informe: Que el dit projecte compleix les condicions higienicosanitàries, exigides per al desenvolupament de l'activitat que s'hi considera i, en conseqüència, el sotasignat és partidari d'emetre'n un judici favorable.
  
- S'ha procedit al tràmit d'informació pública mitjançant un edicte publicat en el Butlletí Oficial de la Província número 295, de data 27 de desembre de 1995, pel termini de vint dies hàbils. Durant el dit període, segons el certificat emés pel secretari general de l'Ajuntament, no s'hi han presentat al·legacions.
  
Vist que el procés industrial consisteix en l'activitat d'escorxador industrial de tres línies de ramat porcí, ramat oví/cabrum i ramat boví.
  
Els dies de matança són cinc a la setmana, amb vuit hores de treball, i un percentatge de recuperació de sang del 90%.
  
La matança de porcs i anyells es fa en dies alterns, sent el nombre d'animals de cada espècie que sacrificaran els dies de matança 600 porcs, 50 vaques i 800 de ramat oví/cabrum.
  
Per a calcular els paràmetres contaminants per al sistema de depuració, s'elegeix el cas més desfavorable que és el de la matança de porcs. En aquest cas, els paràmetres resultants són:
  
Volum total d'abocaments: 300 m³/dia
  
Càrrega contaminant total: 456 kg DBO5/dia
  
Càrrega contaminant mitjana: 1.520 gr DBO5/m³
  
Cabal mitjà horari: 37,50 m³/h
  
Cabal cambres, neteja, etc.: 10 m³/h
  
Cabal màxim efluents a la xarxa: 47,5 m³/h
  
Vist que, prenent en compte el volum generat i la càrrega contaminant resultant, es proposa un sistema de pretractament de les aigües residuals que es compon de les següents fases:
  
1a. Bombament. En el pou de bombament es recolliran les aigües procedents de les zones de sacrifici i pesca, i les procedents de corrals i altres zones brutes.
  
2a. Tamisatge. Mitjançant un tamís rotatiu amb reixeta especial en acer, on els materials sòlids i els greixos són separats de l'aigua.
  
3a. Desengreixatge. En un depòsit amb fons troncocònic.
  
4a. Sistema airejador. L'aigua filtrada passa a un tanc airejador on una turbina flotant incorpora aire per a crear un cultiu biològic. Aquest tanc, a més d'airejador, servirà per a regular el cabal de tractament i eliminar així les puntes de càrrega i cabal. La planta funcionarà a un ritme de 15 m³/h durant 20 hores al dia.
  
El rendiment previst de la instal·lació és:
  
\* 40% sobre DQO i DBO5
  
\* 40% sobre matèries en suspensió
  
\* 90-95% sobre greixos
  
\* 30% sobre nitrogen.
  
Vist que una vegada predepurades les aigües residuals s'aboquen a la xarxa de clavegueram amb les següents característiques: DBO5 237mg/l, DQO 356 mg/l. L'abocament serà posteriorment tractat en la depuradora municipal.
  
Vist que es va consultar l'Ajuntament d'Orihuela a fi que ens informen sobre les característiques d'abocament exigides a la xarxa de clavegueram del polígon, característiques de la depuradora, com també qualsevol suggeriment, proposta o dada d'interés que estimen oportuns quant a la depuració proposada en el projecte.
  
En resposta a aquesta consulta es remet un informe elaborat per l'enginyer tècnic municipal en el qual indica que les característiques que han de reunir els abocaments no domèstics a la xarxa de clavegueram són les indicades en l'annex en l'article 3 del capítol II del Reglament Municipal del Servei de Clavegueram i Desguàs de les Aigües Residuals del Municipi d'Orihuela, aprovat en sessió plenària del 14 d'octubre de 1993.
  
Continua indicant l'informe que, independentment, el titular de la instal·lació haurà de sol·licitar autorització d'abocament com també aportar un certificat d'empresa o organisme que periòdicament retirarà les deixalles sòlides o viscoses (budells, greixos, sang, etc.) que l'escorxador puga produir.
  
En el Reglament Municipal del Servei de Claveguerams, entre d'altres aspectes, s'indica que les concentracions màximes instantànies de contaminants permissibles en les descàrregues d'abocaments no domèstics són:
  
DBO5 400 mg/l
  
pH 6-9,5
  
Sòlids en suspensió 500 mg/l
  
Vist que, com a mesures correctores, es preveu, per al control de possibles olors, una sitja tancada d'acer inoxidable i 40 m³ de capacitat per a la recollida de deixalles intestinals i greixos, d'on seran recollits per una empresa especialitzada.
  
Es projecta també la construcció d'un femer cobert de 75 m² en superfície per a l'emmagatzemament del fem, on es recolliran, a més, els sòlids procedents del sistema de predepuració. En el femer s'utilitzaran productes desodoritzadors.
  
El nivell sonor s'estima en un màxim de 60 DBA en un entorn de 10 metres i es considera que afecta únicament els límits de la propietat.
  
Quant a la contaminació atmosfèrica, com a conseqüència dels gasos procedents de la combustió realitzada en els generadors de vapor, se seguiran unes normes de bon funcionament i manteniment corresponent al projecte d'instal·lació de generador de vapor, categoria B, amb producció de 2.000 kg de vapor/hora a 8 kg/cm² en un escorxador de ramat d'avituallament a Orihuela (Alacant).
  
Vist que el promotor adjunta un certificat de l'empresa Cubiertas y MZOV, SA, com a empresa adjudicatària de l'Ajuntament d'Orihuela per al servei de neteja viària, recollida de residus sòlids urbans i transport a l'abocador al terme municipal d'Orihuela, en el qual s'indica que l'esmentada empresa realitza en l'actualitat, el servei de recollida de residus sòlids urbans a l'escorxador municipal.
  
Atés que s'ha de realitzar un programa de vigilància ambiental que efectue un seguiment del sistema de tractament proposat mitjançant la realització d'anàlisis d'aigües abans i després de la depuració. Aquest seguiment permetrà comprovar els paràmetres i càrrega contaminant com també l'efectivitat de la depuració fins als límits exigits en l'Ajuntament per a la xarxa de clavegueram.
  
Aquesta anàlisi es farà cada quinze dies després de la posada en marxa de l'escorxador, durant un període no inferior a tres mesos, i fins que es confirme la depuració d'aigües residuals fins als límits exigits. Les anàlisis es duran a terme per entitats col·laboradores i seran presentades a aquesta Direcció General.
  
Atés que l'eliminació de residus sòlids procedents dels llits i dejeccions dels animals abans de la seua utilització agrícola hauran de sotmetre's a un procés de fermentació o compostatge o tots dos al femer que garantisca la disminució de la càrrega contaminant, l'eliminació d'elements patògens i s'obtinga un adob orgànic òptim. En aquest procés es controlarà l'absència de pudors i agents vectors.
  
Atés que el conjunt de les instal·lacions que formen l'escorxador es rodejarà amb espècies d'arbrat de forma que cree un apantallament dens que facilite la integració dels diferents elements, com també minimitzarà la propagació de possibles sorolls i pudors.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que són aplicables.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, el projecte de trasllat i adequació sanitària d'escorxador de tres línies al polígon industrial Puente Alto del terme municipal d'Orihuela (Alacant), el promotor del qual és Matadero de Orihuela, SA, atenent allò disposat en la documentació presentada i el compliment de les següents condicions:
  
1. Abans de la utilització dels residus generats pels animals i del seu sacrifici, en agricultura, se sotmetran a un procés de fermentació o compostatge o tots dos al femer que disminuïsca almenys la càrrega contaminant i els elements patògens entre altres paràmetres, i garantisca l'obtenció d'un adob orgànic òptim. En el procés de fermentació o compostatge es garantirà l'absència de pudors i agents vectors.
  
2. S'elaborarà un programa de vigilància ambiental que realitze un seguiment que comprove l'efectivitat del sistema de tractament proposat. Aquest seguiment es farà mitjançant una anàlisi quinzenal per una entitat col·laboradora durant un període mínim de tres mesos i fins que es garantisca el correcte funcionament de la depuració fins als límits exigits en l'ordenança municipal.
  
Aquest seguiment es presentarà en aquesta Direcció General una vegada a l'any mitjançant un informe i anàlisi efectuats.
  
En aquest seguiment s'inclourà el tractament seguit en els residus ramaders i la justificació de la seua demanda com a adob orgànic.
  
3. Qualsevol variació que es produïsca en l'eliminació o tractament d'animals morts i deixalles del procés d'escorxador es comunicarà a aquesta Direcció General.
  
Segon
  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 3 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 229/92-AIA, referent a la legalització, pel fet de no tenir llicència municipal d'activitat, i ampliació de la pedrera Els Castellars, que afecta les parcel·les 622, 697 i 730, del polígon 13, del terme municipal de Montserrat (la Ribera Alta), el promotor i explotador actual del qual és l'empresa ARICEMEX, SA. (abans ARITONG, SA. i Prebetong Valencia, SA), del grup Valenciana de Cementos.
  
Vist que, en data 4 de desembre de 1992, la Comissió Provincial de Qualificació d'Activitats i Impacte Ambiental trasllada una còpia de la documentació tècnica remesa per l'Ajuntament de Montserrat, a l'efecte d'aplicació de la Llei d'Impacte Ambiental, per a una activitat de planta de tractament de minerals procedents de la pedrera Els Castellars i ampliació de l'activitat extractiva. El Servei de Programació i Avaluació d'Impacte Ambiental hi informa que la documentació tramitada és insuficient i manca un estudi d'impacte ambiental de la pedrera. De tot això s'informa l'Ajuntament de Montserrat, en data 12 de gener de 1993, perquè ho comunique, al seu torn, al promotor i perquè, en el seu dia, tramite l'expedient.
  
Vist que, en data 30 de març, es rep un annex sense títol que pretén reparar les deficiències expressades en l'informe esmentat, per la qual cosa, en data 27 d'abril de 1993, es requereix directament al promotor la realització del pertinent estudi d'impacte ambiental amb els continguts mínims legalment previstos, prenent en compte que la documentació ambiental aportada fins aleshores és clarament insuficient per a poder ser assimilada o assumida com un estudi d'impacte ambiental.
  
Vist que, en data 19 de juliol de 1993, la part promotora aporta a aquesta Conselleria un document complementari de l'estudi d'impacte ambiental i restauració..., el qual es limita a comentar l'aplicació de mesures correctores en l'explotació minera i un pla de restauració mancat de pressupost o valoració econòmica, que s'assembla més a un manifest d'intencions o de possibilitats ?amb comentaris genèrics- que a un projecte realista. El dit document inclou, no obstant això, diversos plànols ampliats a escala 1:2.000 en els quals s'assenyala manualment el perímetre d'ampliació prevista de la pedrera, que ascendeix a més de 65 ha, i el seu estat topogràfic final, com també perfils transversals a escala 1:1.000. Una altra còpia del dit document es presenta també per les mateixes dates davant l'Ajuntament de Montserrat, que inicia la tramitació de l'expedient.
  
Vist que, en data 14 de novembre de 1994, l'Ajuntament de Monserrat remet una còpia de l'expedient de legalització perquè li falta la llicència municipal de l'activitat dedicada a extracció de calcàries a cel obert, planta trituradora i instal·lacions auxiliars (magatzem i oficines), a través de la Comissió Provincial de Qualificació d'Activitats, en el qual consta la realització del tràmit d'informació pública, mitjançant un edicte publicat en el BOP de València núm. 172, de data 22 de juliol de 1994, amb el resultat de les vuit al·legacions que es resumeixen a continuació:
  
· Quatre d'elles formulades, respectivament, per Manuel Puchades Hernándiz i per Francisco, Encarnación i Clotilde Senchernes Hernándiz, amb idèntic contingut, en el qual es limiten a expressar la seua oposició a l'activitat perquè la considera perjudicial per als seus interessos.
  
· De Francisco Senchernes Galán, que manifesta que l'empresa funciona des de fa dos anys i que causa molèsties a les parcel·les agrícoles i habitatges propers, per causa del soroll i pols que genera.
  
· De Bernabé Galán García, que s'oposa a l'activitat ja que envaeïx una part de les parcel·les 762, 1.038A i 1.038B del polígon 13, les quals són de la seua propietat, encara que totes elles limiten amb la parcel·la 730 que sí que és propietat dels peticionaris de la llicència. Sol·licita una partió per compte de l'Ajuntament i aporta plànols de les esmentades parcel·les segons el cadastre i els mesuraments efectuats sobre això.
  
· La Societat Agrària de Transformació (SAT) núm. 6.293 Les Forques sol·licita informació fotocopiada i gràfica de l'expedient, a la qual cosa l'Ajuntament respon comunicant-li el lloc i els horaris de consulta de l'expedient, d'on l'al·legant podrà obtenir tota la informació i les còpies que necessite.
  
· D'Antonio Jiménez Toledo, en nom i representació de la SAT referida, que s'oposa a l'activitat perquè considera que afectarà negativament els seus interessos, ja que tenen prevista la instal·lació d'una granja de vaques lleteres en una parcel·la immediata a l'activitat sol·licitada.
  
Vist que, com a conseqüència de les consultes realitzades a la Direcció General de Patrimoni Artístic, a la Direcció Territorial de Medi Ambient i al Servei Territorial d'Indústria i Energia, es van rebre, en les dates indicades, les següents respostes:
  
· Informe del Servei Territorial d'Indústria i Energia (27 d'abril de 1995), en què fa constar que el titular legal de la pedrera és l'empresa Prebetong Valencia, SA, amb autorització d'explotació concedida en data 2 de novembre de 1972 i consolidada mitjançant la Resolució de 20 de novembre de 1981. D'altra part, la planta de trituració i classificació d'àrids existent en la plaça de pedrera va ser autoritzada a l'empresa Aritong, SA. Així mateix, comunica que les parcel·les 622 i 697 del polígon 13 (futura ampliació prevista) van ser arrendades a l'Ajuntament de Montserrat i estan compreses en el perímetre autoritzat de la referida pedrera.
  
· Tres informes: arqueològic, etnològic i arquitectònic, remesos per la Direcció General de Patrimoni Artístic (6 de juny de 1995), en els quals es posa de manifest que, junt a la zona d'explotació de la pedrera, se situa el castell medieval Castellet dels Alcalans, declarat bé d'interés cultural segons la disposició addicional segona de la Llei 16/1985, de 25 de juny, del Patrimoni Històric Espanyol. Així mateix, els voltants presenten abrics, coves i corrals que podrien tenir altres restes d'interés arqueològic o etnològic, per la qual cosa proposen que es faça una prospecció de l'àrea.
  
Vist que, en data 8 de febrer de 1995, es remet al promotor un nou escrit en què se li informa que amb la documentació aportada fins aleshores no es disposa d'elements de judici suficients per a poder resoldre favorablement l'expedient d'avaluació d'impacte ambiental, per la qual cosa, després d'analitzar i repassar el contingut dels documents tècnics existents en l'expedient, se li requereix la reparació de les inconcrecions i contradiccions tècniques i ambientals que s'hi observen i se li suggereix la realització d'un estudi d'impacte ambiental definitiu que prenga en compte els continguts mínims legalment previstos i els impactes derivats de l'activitat prevista, atesa la gran magnitud de l'ampliació minera projectada, com també els suggeriments i les qüestions plantejats en les al·legacions i en els informes rebuts.
  
Vist que, en data 16 de novembre del mateix any, es reitera al promotor la petició de l'esmentada ampliació o l'estudi d'impacte ambiental i se li adverteix de la caducitat de l'expedient en cas de no atendre el requeriment.
  
Vist que, en data 15 de febrer de 1996, la societat ARICEMEX, SA (abans ARITONG, SA) presenta l'estudi d'impacte ambiental i el pla de restauració de la pedrera Els Castellars núm. 972 que substitueix els documents presentats amb anterioritat, i en el qual es prenen en compte, de forma clara i realista, tant els plantejaments en els quals es basen les disposicions legals sectorials (impacte ambiental i restauració d'espais miners) com les indicacions i els aspectes plantejats en els distints escrits i informes emesos durant la tramitació de l'expedient. La nova documentació proposa el desenvolupament d'una explotació racional i vinculada a una restauració integrada, per a la qual cosa estableix l'ampliació de la pedrera en 9 fases successives, cadascuna de les quals es preveu que siga restaurada abans d'escometre la següent. A més, proposa una explotació en sentit descendent, de forma que es comence l'extracció en els bancs més alts perquè es restauren aquests una vegada esgotats i mentre continua l'extracció a cotes inferiors.
  
Vist que, en data 17 d'abril de 1996, es rep un escrit de l'Ajuntament de Montserrat, mitjançant el qual comunica haver rebut del promotor el nou document Estudi d'impacte ambiental i pla de restauració. Pedrera Els Castellars... presentat per ARICEMEX, SA, com també que no el sotmetrà a informació pública, a l'espera que ho faça aquesta Conselleria.
  
Vist que el nou document d'estudi d'impacte ambiental ha sigut sotmés al tràmit d'informació pública per aquesta Direcció General, mitjançant un anunci publicat en el DOGV número 2.797, de data 23 de juliol de 1996, sense que s'hi presentaren al·legacions, segons consta en els corresponents certificats del cap del Servei d'Assumptes Generals de la Subsecretaria de Medi Ambient, de data 10 de setembre, i del secretari de l'Ajuntament de Montserrat, rebuda en data 2 de desembre.
  
Atés que el perímetre de l'activitat respecta i deixa sense afectar una àmplia franja de terreny que serveix de pantalla visual natural a l'explotació des de la carretera C-3322 i des del curs del riu Magre, en la qual se situen el Castellet dels Alcalans, la cova Fumà i altres buits i abrics.
  
Atés que l'activitat sol·licitada s'adequa al planejament urbanístic vigent i que respecta la traça actual del barranc dels Ofegats (anomenat en l'estudi d'Entra y Sale), alhora que preveu com a restauració i ús final de l'àrea el forestal.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria de Medi Ambient, text refós aprovat per l'Ordre de 23 de juny de 1994, del conseller de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, i sense perjudici de la prèvia obtenció de les autoritzacions sectorials que li siguen aplicables, l'explotació de la pedrera Els Castellars, sempre que es realitze d'acord amb els criteris i propostes recollits i desenvolupats en l'estudi d'impacte ambiental-pla de restauració tramitat, com també amb el compliment de les condicions següents:
  
- Es recorda al promotor la prohibició de realitzar qualsevol tipus d'abocament autoritzat; especialment d'olis o altres residus generats pel manteniment de la maquinària, que hauran de ser gestionats per un taller o gestor autoritzats, d'acord amb la Llei 20/1986, Bàsica de Residus Tòxics i Perillosos.
  
- Sense perjudici del compliment de les altres disposicions contingudes en la Llei 16/1985, de 25 de juny, del Patrimoni Històric Espanyol, es recorda també al promotor que si durant el procés d'explotació de la pedrera es detecta la presència de restes paleontològiques, arqueològiques o etnogràfics, aquest quedarà obligat a fer saber-ho a la Conselleria de Cultura, de manera immediata i a adoptar les mesures pertinents per a la seua protecció i conservació. Així mateix, es prendrà en compte que totes les coves, els avencs i altres cavitats subterrànies estan protegits en virtut de l'article 16 de la Llei 11/1994, de 27 de desembre, d'Espais Naturals Protegits de la Comunitat Valenciana, per la qual cosa qualsevol troballa en aquest sentit haurà de ser igualment comunicada immediatament a la Direcció General del Medi Natural, a l'efecte oportú.
  
- El promotor queda obligat a presentar davant el Servei Territorial d'Indústria i Energia, abans del 31 de gener de cada any, un informe anual en què es recullen el balanç i l'estat actual de l'explotació, respecte als volums extrets i aprofitats i respecte a l'aplicació de les mesures protectores i correctores previstes en el pla de restauració-estudi d'impacte ambiental, com també qualsevol possible incidència en el seu desenvolupament. El Servei Territorial d'Indústria i Energia remetrà a aquesta Conselleria una còpia de l'esmentat informe.
  
- Abans de l'inici de l'activitat minera en cada una de les 9 fases d'ampliació prevista de la pedrera (plànol núm. 5 de l'EIA), i com annex a l'informe anual que hi corresponga ?dels previstos en el punt anterior- s'haurà d'aportar un informe de la prospecció realitzada sobre el terreny a fi de conéixer a priori la possible presència de restes o elements historicoculturals, paleontològics o espeleològics en la zona, i poder proposar o adoptar les mesures pertinents per al seu estudi i conservació, si escau. S'hi pretén reduir la probabilitat de la interferència que puga produir la troballa dels dits valors geologicoculturals amb el normal desenvolupament de l'explotació minera, i poder introduir amb temps suficient les possibles modificacions que pertoquen sobre l'estat final i el desenvolupament de l'explotació.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 19 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 232/96-AIA sobre el projecte d'instal·lació de planta de cogeneració de gas natural (amb dos motors PERKINS-DORMAN de 431 KW de potència cadascun) per a la fàbrica de taulells i gres esmaltat de l'empresa HIJOS DE CIPRIANO CASTELLÀ ALFONSO, SL, situada a l'Av. M. Escobedo, 15 €Cra. de l'Alcora, km 14- al municipi d'Onda (la Plana Baixa).
  
Vist que el 15 de juliol de 1996 es rep del Servei Territorial d'Indústria i Energia a Castelló el projecte tècnic i l'estudi d'impacte ambiental.
  
Vist que la instal·lació de cogeneració té com a finalitat generar energia elèctrica i aprofitar l'energia calorífica dels gasos d'escapament i de l'aigua de refrigeració del motor (camises i oli lubricant), per a utilitzar-la als assecadors del material ceràmic.
  
Vist que, el 24 de juliol de 1996, es consulta el Servei de Residus i Contaminació d'aquesta Conselleria.
  
Vist que, el 4 d'octubre de 1996, es rep del Servei Territorial d'Indústria i Energia a Castelló els resultats de l'exposició pública i una fotocòpia de la publicació.
  
Vist que han sigut exposats al públic la sol·licitud d'autorització administrativa i l'estudi d'impacte ambiental, durant el termini de trenta dies, mitjançant un anunci en el BOP núm. 98, de data 13 d'agost del 1996, sense que s'hi hagen presentat al·legacions, segons consta en el certificat remés pel Servei Territorial d'Indústria i Energia de Castelló.
  
Vist que les mesures correctores aplicades per a atenuar les emissions sonores que es consideren en l'estudi d'impacte ambiental, corresponen a la instal·lació dels següents elements:
  
- Filtre per a atenuar l'aspiració de l'aire de combustió.
  
- Col·locació de silenciadors en conductes d'aire de combustió i en els conductes de ventilació del grup del motor-generador i alternador, i en el fumeral de by-pass.
  
Aquests elements atenuaran el soroll a una distància d'1 m del motor-generador fins a menys de 90 dB(A), i amb l'atenuació produïda per la nau (on està instal·lada la cogeneració) s'obtindrà un nivell sonor en l'exterior inferior a 50 dB(A). Aquest valor sonor no té en compte l'atenuació per raó de la distància a les propietats més pròximes que estan a més de 60 m.
  
Vist que els nivells de les emissions a l' atmosfera previstes, segons l'estudi d'impacte ambiental, seran:
  
L'opacitat no superarà els 2 (Bacharach) o 1 (Ringlemann).
  
Les partícules sòlides es mantindran inferiors a 150 mg/Nm³.
  
El SO² no superarà els 4.300 mg/Nm³.
  
L'emissió de CO no superarà els 500 ppm.
  
La de NO² no superarà els 300 ppm.
  
Vist que els dos fumerals de by-pass situades sobre els motors tenen 9 m. de llarg i 27.5 cm. de diàmetre i els fumerals que ja hi ha dels 4 assecadors són de 40 cm. de diàmetre i 7 m. de llarg.
  
Atés que els nivells d'emissió de gasos, emesos tant pels fumerals d'exhaustació (les instal·lades en els assecadors) com per les de by-pass, no hauran d'excedir els límits establits en el Decret 833/75, que desenvolupa la Llei 38/1972, de Protecció de l'Ambient Atmosfèric.
  
Per a les combustions de gas natural, els límits d'emissió hauran de ser:
  
Opacitat 2 (Bacharach) o 1 (Ringlemann).
  
Monòxid de carboni 500 ppm.
  
Òxids de nitrogen 300 ppm.
  
Partícules en suspensió 150 mg/Nm³
  
SO², des de l'any 1980 850 mg/Nm³
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són aplicables.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, el projecte d'instal·lació de planta de cogeneració de gas natural (amb dos motors PERKINS-DORMAN de 413 KW de potència cadascun) per a la fàbrica de taulells i gres esmaltat de l'empresa HIJOS DE CIPRIANO CASTELLÓ ALFONSO, SL, situada a l'Av. M. Escobedo, 15 €Cra. de l'Alcora, km 14- al municipi d'Onda (la Plana Baixa), en els termes que estableix l'estudi d'impacte ambiental i sempre que es complisquen les següents condicions:
  
1. L'oli dels sistemes de lubricació, possibles vessaments, bateries, filtres procedents dels circuits de trasbals de l'oli, i en general qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i lliurada a un gestor autoritzat, segons allò disposat en el Reial Decret 833/1988, de 20 de juliol, de Residus Tòxics i Perillosos.
  
2. Pel fet de ser productor de residus tòxics i perillosos, l'empresa estarà subjecta a tot allò disposat en l'anterior Reial Decret, com també a la Llei 20/1986 de 14 de maig. És a dir, s'haurà d'inscriure en el registre de xicotets productors de residus tòxics i perillosos, o si escau, sol·licitar l'autorització com a gran productor, presentant la preceptiva declaració anual.
  
3. Els nivells màxims d'emissió de contaminants a l'atmosfera que es garantiran de no superar seran:
  
Opacitat 2 (Bacharach) i 1 (Ringlemann).
  
Monòxid de carboni. 500 ppm.
  
Òxids de nitrogen 300 ppm.
  
Partícules en suspensió 150 mg/Nm³
  
SO², des de l'any 1980 850 mg/Nm³
  
Igualment, s'ha de garantir que els nivells d'immissió no superen el que estableix l'annex I del Decret 833/75, en especial les partícules sedimentables.
  
4. En el programa de vigilància ambiental s'inclourà el control dels nivells i la composició dels gasos emesos a l'atmosfera, per una entitat col·laboradora de l'administració, d'acord amb el que estableix el Decret 833/75 i s'hi adoptaran les mesures correctores que calga segons les dades obtingudes.
  
I seran remesos, a la Direcció General de Qualitat Ambiental, els resultats obtinguts i el dictamen donat per l'ECA relatiu a la suficiència de les mesures correctores de la contaminació atmosfèrica projectades.
  
5. Els fumerals d'evacuació de gasos hauran de disposar de l'adequat orifici per a la realització de les preses de mostres, a fi d'efectuar els mesuraments de control de les emissions exigides en la normativa, i hauran de disposar d'una infraestructura fixa i segura que permeta l'accés als orificis, com també qualsevol altra prescripció continguda en l'Ordre de 18 d'octubre de 1976, sobre prevenció i correcció de la contaminació industrial.
  
6. L'activitat haurà de disposar d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, en què s'anotaran tots els mesuraments periòdics d'autocontrol de les emissions a l'atmosfera.
  
7. S'incorporaran els silenciadors i equips necessaris per a la reducció dels nivells sonors, de forma que no es transmeten a possibles habitatges, cases de camp i en general a qualsevol edificació pròxima, més de 40 dB(A) diürns (de 8 h a 22 h) ni més de 30 dB(A) nocturns (de 22 h a 8 h).
  
Segon
  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 3 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 235/96-AIA referent al projecte de modificació i ampliació del pla parcial «Elx Parc Industrial», promogut per l'Ajuntament de Elx.
  
Vist que el 17 de juliol de 1996 la Subdirecció Territorial de Medi Ambient va remetre la documentació corresponent al projecte de referència, la qual comprenia:
  
Projecte de modificació i ampliació del Pla Parcial Elx Parc Industrial:
  
Volum I Memòria i ordenances, en el qual l'estudi d'impacte ambiental figura com annex a la memòria.
  
Volum II Plànols.
  
Document per a l'homologació de l'actuació de promoció pública Elx Parc Industrial
  
Vist que l'actuació anomenada Elx Parc Industrial va ser una iniciativa pública de l'Ajuntament d'Elx dirigit a oferir sòl industrial a preus assequibles. Va tenir el seu origen en una modificació puntual del Pla General d'Ordenació Urbana d'Elx de 1986 en la qual es va classificar com a sòl urbanitzable no programat d'ús industrial una extensió de 900.000 m² que va desenvolupar el corresponent pla d'actuació urbanística i posteriorment el pla parcial denominat Polígon Industrial de Torrellano-Saladas. Fase 1a.
  
El projecte d'ampliació i modificació del pla parcial Elx Parc Industrial consisteix, en resum, en:
  
Incorporar dues àrees noves (definides com a unitat d'execució 1 i 2) mitjançant la seua reclassificació a sòl urbanitzable a la resta del parc, que comprén una superfície total d'1.184.013,64 m²,
  
Modificar puntualment les fases A i B en els aspectes derivats de la incorporació de les unitats d'execució 1 i 2. S'estructura el sector al voltant d'un eix central.
  
Vist que es van consultar els següents organismes:
  
Servei de Planificació de Recursos Hidràulics
  
Servei de Residus i Contaminació.
  
Vist que el 27 d'agost es va reclamar a l'Ajuntament el certificat del resultat de la informació pública com també l'aprovació provisional de la documentació per a emplenar l'expedient .
  
Vist que, l'11 d'octubre de 1996, s'hi va remetre el certificat de l'acord del ple de 30 de setembre de 1996 relatiu a l'aprovació provisional del projecte i documents annexos. El certificat inclou així mateix el resultat de la informació pública que es va dur a terme mitjançant un anunci en el Diari Oficial de la Generalitat Valenciana de 25 de juny de 1996; en el periòdic La Verdad de 6 de juny i en el tauler d'edictes municipal. Durant el període establit es va produir una al·legació per part del sr. Francisco Boix Molla, en la qual es fan una sèrie de consideracions de caràcter urbanístic que van ser respostes pel redactor del projecte.
  
Vist que es va sol·licitar aclariment sobre la composició de l'aigua bombada, des dels depòsits de regulació d'aigües residuals al depòsit de regulació i la seua reutilització en la xarxa de reg. El 13 de novembre es va remetre el càlcul teòric del percentatge de dilució de les aigües residuals per al cas de diverses durades de pluja.
  
Vist que la construcció de la depuradora fisicoquímica, (per al tractament de les aigües residuals industrials abans de l'abocament a la xarxa de clavegueram) prevista en el Programa d'Actuació Urbanística i Pla Parcial de Torrellano-Las Saladas 1a fase, la declaració d'impacte ambiental del qual es va formular mitjançant una resolució de 18 de desembre de 1990, del director general de l'Agència de Medi Ambient, no ha sigut executada ni està prevista en aquesta homologació.
  
Atés que, d'acord amb el punt anterior, cal controlar el cicle de sanejament des del seu inici establint unes ordenances suficientment detallades respecte a les condicions d'abocament que ha de complir cadascuna de les indústries, de forma que s'eviten problemes en la xarxa de clavegueram o en l'estació depuradora.
  
Atés que en el projecte s'apunta la futura construcció d'un col·lector entre el parc industrial- depuradora d'Arenales del Sol com a alternativa a l'evacuació de les aigües residuals a través de la xarxa de Torrellano. S'hi inclou un croquis del traçat previst que sembla afectar terrenys forestals.
  
Atés que el projecte examinat constitueix un dels supòsits fàctics, en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, des del punt de vista ambiental, la modificació i ampliació del pla parcial «Elx Parc Industrial», promogut per l'Ajuntament d'Elx, sempre que s'adapte a la documentació presentada i a les següents condicions:
  
1. L'apartat 4.2.3. del capítol IV de les ordenances, referent a les aigües residuals, s'adaptarà al model d'ordenança d'abocaments a la xarxa municipal de clavegueram, editat per l'Entitat de Sanejament de la Generalitat Valenciana en col·laboració amb la Federació Valenciana de Municipis i Províncies.
  
2. Es confrontaran amb dades reals les dilucions calculades de forma teòrica per a les aigües bombades des del depòsit de regulació de la xarxa de sanejament al depòsit de regulació de la xarxa de reg i s'adoptaran les mesures correctores adequades, cas que s'hi presentaren desviacions significatives.
  
3. El projecte de connexió del col·lector entre el polígon industrial i la depuradora d'Arenales del Sol, cas que transcórrega per terrenys forestals, se sotmetrà al procediment d'avaluació d'impacte ambiental, d'acord amb el que preveu l'article 63 de la Llei 3/1993, de 9 de desembre, Forestal de la Comunitat Valenciana i concordants del seu reglament.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 19 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 247/96-AIA sobre el projecte d'instal·lació de planta de cogeneració de gas natural (amb dos motors:GUASCOR-FGLD 480/55º, de 636 Kw de potència elèctrica cadascun) per a la fabricació de ceràmica de taulells per l'empresa CERAMICAS ALONSO, SL, situada al carrer d'Extramuros s/n d'Ayelo de Rugat (la Vall d'Albaida).
  
Vist que, el 30 de juliol de 1996, es rep, de la Direcció Territorial de València, la documentació presentada pel promotor corresponent al projecte tècnic i l'estudi d'impacte ambiental de la planta de cogeneració de gas natural.
  
Vist que la instal·lació de cogeneració té com a finalitat generar energia elèctrica i recuperar la calor residual procedent de:
  
- l'alta temperatura dels gasos d'escapament (432°C)
  
- i de l'aigua de refrigeració del motor (85°C) per a l'obtenció d'aire calent (69,2°C)
  
Totes dues aportacions calorífiques s'empraran en el procés industrial d'assecat del material ceràmic, i substituirà l'actual aportació produïda a partir de fuel-oil.
  
Vist que el 8 d'agost de 1996 es consulta el Servei de Residus i Contaminació d'aquesta Conselleria. I en l'informe que emet el dit servei, rebut l'11 d'octubre de 1996, comunica que:
  
«En l'estudi d'impacte ambiental s'hauria d'indicar el grup de catàleg d'activitats potencialment contaminants de l'atmosfera que apareix com a annex II del Decret 833/75, en què s'enquadra l'activitat objecte de l'estudi i s'haurà de garantir que s'atendrà allò disposat per a tals activitats en el Títol VI del mencionat decret (Règim especial d'activitats potencialment contaminants de l'atmosfera) i l'Ordre de 18 d'octubre de 1976 sobre prevenció i correcció de la contaminació industrial de l'atmosfera.
  
S'haurà de justificar les dimensions del fumeral d'evacuació de gasos, utilitzat com a procediment de dispersió dels gasos d'escapament al si de l'atmosfera, i a més haurà de disposar de l'adequat orifici ?com també justificar el seu emplaçament- per a la realització de les preses de mostres a fi d'efectuar mesuraments de les emissions de control i autocontrol indicades en les normes anteriorment mencionades, i finalment haurà de disposar d'una infraestructura fixa i segura que permeta l'accés als orificis de presa de mostres sense cap altre preparatiu addicional.
  
L'activitat sotmesa a estudi haurà de disposar d'un llibre de registre per cada focus emissor de contaminants segons el model que apareix en l'annex IV de l'Ordre de 18 d'octubre de 1976 sobre prevenció i correcció de la contaminació industrial de l'atmosfera, en què s'han d'anotar tots els mesurament periòdics d'autocontrol de les emissions a l'atmosfera. Així mateix, s'haurà de presentar correctament emplenada l'enquesta que apareix en l'annex V de la mencionada ordre.
  
En l'estudi d'impacte ambiental s'hauria d'haver documentat els balanços estequiomètrics que han possibilitat l'estimació de les emissions de cadascun dels contaminants.
  
Quant als nivells d'emissió que ha de complir la instal·lació, aquests s'han de prendre de la taula 27, Activitats industrials diverses de l'annex IV del Decret 833/75, pel qual es desenvolupa la Llei 38/72 de Protecció de l'Ambient Atmosfèric.
  
Caldria que s'hi acompanyara un dictamen d'ECA que es referira a la suficiència de les mesures correctores de la contaminació atmosfèrica projectades.
  
Els residus tòxics i perillosos que es generen en el normal desenvolupament han de ser gestionats d'acord amb la legislació vigent en la matèria.»
  
Vist que, el 23 d'octubre de 1996, es rep del Servei Territorial d'Indústria i Energia a València el projecte tècnic, l'estudi d'impacte ambiental i els resultats de l'exposició pública.
  
Vist que han sigut exposats al públic la sol·licitud d'autorització administrativa i l'estudi d'impacte ambiental, durant el termini de trenta dies, mitjançant un anunci en el BOP núm. 202 de data 24 de juliol de 1996, sense que s'hi hagen presentat al·legacions, segons consta en l'ofici firmat pel director del Servei Territorial d'Indústria i Energia.
  
Vist que, segons l'estudi d'impacte ambiental, els nivells d'emissions a l'atmosfera previstos són:
  
Partícules 40 mg/Nm³
  
Emissions de SO² No s'hi produeixen
  
Emissió de CO 180 ppm.
  
Emissions de NOx 1.400 ppm.
  
Vist que, amb els fumerals instal·lats per damunt del cim de la nau, la boca d'emissió de gasos assoliran una alçària de 6 m.
  
Vist que en l'interior de la nau on s'instal·laran els dos motors generaran un nivell sonor de 103 dB(A).
  
Vist que en el límit de la parcel·la es calcula un nivell sonor de 20 dB(A) prenent en compte les següents mesures correctores:
  
- La col·locació de silenciadors en els conductes dels gasos d'escapament. S'hi estima que el soroll emés serà de 60 dB(A) a 1 m de l'eixida del fumeral i amb la caldera en by-pass.
  
- La construcció de la nau on s'instal·laran els motors, amb el tancament lateral (capa de poliuretà entre envans), l'absorció acústica serà de 70 dB(A), i amb el tipus de coberta dissenyada de 35 dB(A).
  
Atés que els nivells d'emissió de gasos, tant dels fumerals d'exhaustació (els instal·lats en els assecadors) com els de by-pass, no hauran d'excedir els límits establits en el Decret 833/75 que desenvolupa la Llei 38/1972 de protecció de l'ambient atmosfèric.
  
Per a les combustions de gas natural, els límits d'emissió hauran de ser:
  
Opacitat 2 (Bacharach) i 1 (Ringlemann).
  
Monòxid de carboni. 500 ppm.
  
Òxids de nitrogen 300 ppm.
  
Partícules en suspensió 150 mg/Nm³
  
SO², des de l'any 1980 850 mg/Nm³
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d' Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental per a l'execució de la Llei 2/1989, d' Impacte Ambiental, atribueix la competència a l'òrgan ambiental, per a la declaració d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, el projecte d'instal·lació de planta de cogeneració de gas natural (amb dos motors:GUASCOR-FGLD 480/55°, de 636 KW de potència elèctrica cadascun) per a la fabricació de ceràmica de taulells per l'empresa CERAMICAS ALONSO, SL, situada al carrer d'Extramuros s/n d'Ayelo de Rugat (la Vall d'Albaida), en els termes que estableix l'estudi d'impacte ambiental sempre que es complisquen les següents condicions:
  
1. L'oli dels sistemes de lubricació, possibles vessaments, bateries, filtres procedents dels circuits de trasbals de l'oli, i en general qualsevol altra substància que puga ser catalogada com residu tòxic i perillós, serà adequadament emmagatzemada i etiquetada, i lliurada a un gestor autoritzat, segons allò disposat en el Reial Decret 833/1988, de 20 de juliol, de Residus Tòxics i Perillosos.
  
2. Pel fet de ser productor de residus tòxics i perillosos, l'empresa estarà subjecta a tot allò disposat en l'anterior Reial Decret, com també a la Llei 20/1986 de 14 de maig. És a dir, s'haurà d'inscriure en el registre de xicotets productors de residus tòxics i perillosos o, si s'escau, sol·licitar l'autorització com a gran productor, presentant la preceptiva declaració anyal.
  
3. Els nivells màxims d'emissió de contaminants a l'atmosfera que es garantiran de no superar seran:
  
Opacitat 2 (Bacharach) i 1 (Ringlemann).
  
Monòxid de carboni 500 ppm.
  
Òxids de nitrogen 300 ppm.
  
Partícules en suspensió 150 mg/Nm³
  
SO², des de l'any 1980 850 mg/Nm³
  
Igualment, s'ha de garantir que els nivells d'immissió no superen allò establit en l'annex I del Decret 833/75, en especial les partícules sedimentables.
  
4. En el programa de vigilància ambiental s'inclourà el control dels nivells i la composició dels gasos emesos a l'atmosfera, per una entitat col·laboradora de l'administració, d'acord amb el que estableix el Decret 833/75, i s'adoptaran les mesures correctores que calguera segons les dades obtingudes.
  
I seran remesos a la Direcció General de Qualitat Ambiental els resultats obtinguts i el dictamen donat per l'ECA relatiu a la suficiència de les mesures correctores de la contaminació atmosfèrica projectades.
  
5. Els fumerals d'evacuació de gasos hauran de disposar de l'adequat orifici per a la realització de les preses de mostres, a fi d'efectuar els mesuraments de control de les emissions exigits en la normativa, i hauran de disposar d'una infraestructura fixa i segura que permeta l'accés als orificis com també qualsevol altra prescripció continguda en l'Ordre de 18 d'octubre de 1976, sobre prevenció i correcció de la contaminació industrial.
  
6. L'activitat haurà de disposar d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, en què s'anotaran tots els mesuraments periòdics d'autocontrol de les emissions a l'atmosfera.
  
7. S'incorporaran els silenciadors i equips necessaris per a la reducció dels nivells sonors, de forma que no es transmeta a possibles habitatges, cases de camp i en general a qualsevol edificació pròxima, més de 40 dB(A) diürns (de 8 h. a 22 h.) ni més de 30 dB(A) nocturns (de 22 h. a 8 h.).
  
Segon
  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 3 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 256/96-AIA sobre el projecte d'instal·lació d'una planta de cogeneració de gas-oil (amb dos motors: GUASCOR-E318 TA 3, de 496 KW de potència cadascun) per a la indústria de material ceràmic de construcció de l'empresa Ceramicas Vidal Beneyto, SL, situada a l'altura del km 60,1 de la Crra. Tavernes-Llíria al municipi de Turís (la Ribera Alta).
  
Vist que, el 30 de juliol de 1996, es rep de Ceramicas Vidal Beneyto, SL l'estudi d'impacte ambiental i el projecte de una planta de cogeneració de gas-oil per a una indústria de ceràmica de la construcció.
  
Vist que la instal·lació de una planta de cogeneració té com a finalitat: generar energia elèctrica per al consum de la fàbrica i aprofitar l'energia tèrmica, en forma d'aire calent, per a l'assecador continu i forn de cocció del procés industrial.
  
Aquesta energia tèrmica, procedent dels gasos d'escapament (466°C) i de la refrigeració dels cilindres dels motors (aigua calenta a 85°C), reduirà el consum del fuel-oil utilitzat en l'actualitat.
  
Vist que el 8 d'agost de 1996 es consulta el Servei de Residus i Contaminació d'aquesta Conselleria.
  
Vist que, amb data 30 de setembre de 1996, es rep del Servei Territorial d'Indústria i Energia a València el projecte tècnic, l'estudi d'impacte ambiental i els resultats de la informació pública.
  
Vist que han sigut exposats al públic la sol·licitud d'autorització administrativa i l'estudi d'impacte ambiental, durant el termini de trenta dies, mitjançant un anunci en el BOP núm. 190 de data 10 d'agost de 1996, sense que s'hi hagen presentat al·legacions, segons consta en l'ofici firmat pel director territorial del Servei Territorial d'Indústria i Energia de València.
  
Vist que, en l'informe emés pel Servei de Residus i Contaminació, rebut el 10 d'octubre de 1996, es fa saber:
  
«En l'estudi d'impacte s'hauria d'indicar el grup de catàleg d'activitats potencialment contaminants de l'atmosfera que apareix com a annex II del Decret 833/75, en el qual s'enquadra l'activitat objecte de l'estudi i s'haurà de garantir que s'atendrà allò disposat per a tals activitats en el Titol VI del mencionat decret (Règim especial d'activitats potencialment contaminants de l'atmosfera) i l'Ordre de 18 d'octubre de 1976 sobre prevenció i correcció de la contaminació industrial de l'atmosfera.
  
S'haurà de justificar les dimensions del fumeral d'evacuació de gasos, utilitzada com a procediment de dispersió dels gasos d'escapament al si de l'atmosfera i, a més, haurà de disposar de l'adequat orifici ?com també justificar el seu emplaçament- per a la realització de les preses de mostres a fi d'efectuar mesuraments de les emissions de control i autocontrol indicades en les normes anteriorment mencionades i finalment haurà de disposar d'una infraestructura fixa i segura que permeta l'accés als orificis de presa de mostres sense cap altre preparatiu.
  
L'activitat sotmesa a estudi haurà de disposar d'un llibre de registre per cada focus emissor de contaminants segons el model que apareix en l'annex IV de l'Ordre de 18 d'octubre de 1976 sobre prevenció i correcció de la contaminació industrial de l'atmosfera, en què s'han d'anotar tots els mesuraments periòdics d'autocontrol de les emissions a l'atmosfera. Així mateix, s'haurà de presentar correctament emplenada l'enquesta que apareix en l'annex V de la mencionada ordre.
  
En l'estudi d'impacte ambiental s'hauria d'haver documentat els balanços estequiomètrics que han possibilitat l'estimació de les emissions de cadascun dels contaminants.
  
Quant als nivells d'emissió, els valors que s'han d'utilitzar són, per al SO², CO i opacitat, els indicats en l'epígraf 2, Instal·lació de combustió industrial i la taula referent al gas-oil i per a la resta de contaminants s' ha de remetre a la taula 27, Activitats industrials diverses.
  
Caldria que s'hi acompanyara un dictamen d'ECA que es referira a la suficiència de les mesures correctores de la contaminació atmosfèrica projectades.
  
Els residus tòxics i perillosos que es generen en el normal desenvolupament han de ser gestionats d'acord amb la legislació vigent en la matèria.»
  
Vist que, amb data 28 d'octubre de 1996, se sol·licita al promotor l'ampliació de l'estudi d'impacte ambiental en els següents punts:
  
1. Justificar la quantitat dels contaminants que s'emetran a l'atmosfera, sobretot el SO² que es produeix en cremar gas-oil, CO, Nox i partícules en suspensió.
  
2. Calcular l'alçària dels fumerals, segons l'Ordre de 18 d'octubre de 1976 sobre prevenció i correcció de la contaminació industrial de l'atmosfera, que s'ha de realitzar per al cabal de cada contaminant evacuat per aquestes.
  
3. Els nivells límit d'emissió que s'han de prendre en compte de no superar, d'acord amb la legislació aplicable, són:
  
Opacitat 2 (Bacharach) i 1 (Ringlemann).
  
SO². 850 mg/Nm³, des de l'any 1980.
  
CO 1.455 ppm.
  
Partícules en suspensió 150 mg/m³.
  
Òxids de nitrogen (NO²) 300 ppm.
  
I, així mateix, es fa saber l'informe emés pel Servei de Residus i Contaminació per a ser pres en compte i a l'efecte oportú.
  
Vist que, el 18 de novembre de 1996, es rep del promotor un annex a l'estudi d'impacte ambiental, en resposta a l'ampliació de l'estudi sol·licitada.
  
Atés que els residus generats del combustible en les operacions de trasllat i emmagatzemament són residus tòxics i perillosos, com també els envasos buits que hagueren contingut substàncies tòxiques i perilloses.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d' Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a la declaració d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, el projecte d'instal·lació de una planta de cogeneració de gas-oil (amb dos motors: GUASCOR-E318 TA 3, de 496 KW de potència cadascun) per a la indústria de material ceràmic de construcció de l'empresa Ceramicas Vidal Beneyto, SL, situada a l'altura del km 60,1 de la Crra. Tavernes-Llíria, al municipi de Turis (la Ribera Alta), en els termes que estableix l'estudi d'impacte ambiental, el seu annex i sempre que es complisquen les següents condicions:
  
1. L'oli dels sistemes de lubricació, possibles vessaments, bateries, filtres procedents dels circuits de trasbals de l'oli, els derivats de l'ús del combustible utilitzat, i en general qualsevol altra substància que puga ser catalogada com residu tòxic i perillós, serà adequadament emmagatzemada i etiquetada, i lliurada a un gestor autoritzat, segons allò disposat en el Reial Decret 833/1988, de 20 de juliol, de Residus Tòxics i Perillosos.
  
2. Pel fet de ser productor de residus tòxics i perillosos, l'empresa estarà subjecta a tot allò disposat en l'anterior Reial Decret, com també a la Llei 20/1986 de 14 de maig. És a dir, s'haurà d'inscriure en el registre de xicotets productors de residus tòxics i perillosos o, si s'escau, sol·licitar l'autorització com a gran productor, presentant la preceptiva declaració anyal.
  
3. Es prendran les mesures tècnicament adequades perquè no se sobrepassen els següents nivells límit d'emissió de contaminants a l'atmosfera:
  
Opacitat: 2 (Bacharach) i 1 (Ringlemann).
  
SO² 850 mg/Nm³.
  
CO 1.455 ppm.
  
Partícules en suspensió 150 mg/m³.
  
NO² 300 ppm.
  
4. En el programa de vigilància ambiental s'inclourà el control semestral dels nivells i la composició dels gasos emesos a l'atmosfera, realitzat per una empresa col·laboradora de l'administració (ECA), d'acord amb el que estableix el Decret 833/75, i s'adoptaran les mesures correctores que calguera segons les dades obtingudes.
  
I seran remesos a la Direcció General de Qualitat Ambiental els resultats obtinguts i el dictamen donat per l'ECA relatiu a la suficiència de les mesures correctores de la contaminació atmosfèrica projectades.
  
5. Els fumerals d'evacuació de gasos hauran de disposar de l'adequat orifici per a la realització de les preses de mostres, a fi d'efectuar els mesuraments de control de les emissions exigits en la normativa, i hauran de disposar d'una infraestructura fixa i segura que permeta l'accés als orificis com també qualsevol altra prescripció continguda en l'Ordre de 18 d'octubre de 1976, sobre prevenció i correcció de la contaminació industrial.
  
6. L'activitat haurà de disposar d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, en què s'anotaran tots els mesuraments periòdics d'autocontrol de les emissions a l'atmosfera.
  
7. Respecte a la contaminació acústica, s'incorporaran els silenciadors i equips necessaris per a la reducció dels nivells sonors, de forma que no es transmeta a possibles habitatges, cases de camp i en general a qualsevol edificació pròxima, més de 40 dB(A) diürns (de 8 h. a 22 h.) ni més de 30 dB(A) nocturns (de 22 h. a 8 h.).
  
Segon
  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 3 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 300/96-AIA referent a les modificacions puntuals a l'oest i sud del nucli urbà de Moncofa, promogudes pel seu propi Ajuntament.
  
Vist que, el dia 19 de setembre de 1996, l'Ajuntament va remetre la documentació corresponent a les esmentades modificacions en les quals l'estudi d'impacte ambiental figura com annex 3 i hi indica que el resultat de la informació pública es remetria en acabar aquesta.
  
Vist que les modificacions puntuals consisteixen en :
  
1. Modificació puntual a l'oest del nucli urbà: reclassificació d'una superfície de 6.625 m² de sòl no urbanitzable a sòl urbà i la seua qualificació com a tolerància industrial destinada a superfície de càrrega i descàrrega annexes a un magatzem hortofrutícola.
  
2. Modificació puntual al sud del nucli urbà: reclassificació d'una superfície d'11.150 m² de sòl no urbanitzable a sòl urbanitzable per a ús residencial extensiu situat entre el límit de l'actual nucli urbà i els terrenys on se situarà el poliesportiu cobert.
  
Vist que el 16 d'octubre de 1996 es va remetre el resultat de la informació pública. D'acord amb el certificat expedit pel secretari de l'Ajuntament de Moncofa es va publicar en el Diari Oficial de la Generalitat Valenciana, de 4 de setembre i no s'hi van produir al·legacions en el període legalment establit.
  
Vist que en tots dos casos els terrenys no són objecte ni presenten valors susceptibles de protecció específica: Els terrenys situats a l'oest del nucli urbà s'utilitzen actualment com àrees de càrrega i descàrrega del magatzem hortofrutícola i l'àrea situada al sud està dedicada al cultiu de regadiu de cítrics.
  
Atés que els serveis urbans mínims (sanejament, recollida de residus, enllumenat, etc) es realitzaran mitjançant una simple prolongació dels existents ja que totes dues parcel·les confronten amb el sòl urbà actual.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d' Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a la declaració d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, des del punt de vista ambiental, sense perjudici de les autoritzacions sectorials que li siguen aplicables, les modificacions puntuals a l'oest i sud del nucli urbà de Moncofa, promogudes pel seu propi Ajuntament sempre que es realitze d'acord amb la documentació aportada.
  
Segon
  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 3 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 308/96-AIA sobre el projecte d'instal·lació de planta de tractament de residus sanitaris del grup III mitjançant esterilització per tècnica d'autoclau, que s'ha de situar al parc industrial del Belcaire c/E, parcel·la 304 al terme municipal de la Vall d'Uixó (Castelló), projecte promogut per CESPA G.R, SA.
  
Vist que, en data 24 de setembre de 1996, la Direcció Territorial de Castelló d'Agricultura i Medi Ambient remet un exemplar del projecte, com també l'estudi d'impacte ambiental corresponent.
  
Vist que l'estudi d'impacte ambiental del projecte mencionat ha sigut sotmés al tràmit d'informació pública per l'Ajuntament de la Vall d'Uixó en el Butlletí Oficial de la Província de Castelló núm. 117 de 26 de setembre de 1996, i exposat en el tauler d'edictes. S'hi han formulat al·legacions per part del col·lectiu ecopacifista L'Arquet i de Els Verds de la Plana Baixa, segons consta en el certificat de l'Ajuntament de la Vall d'Uixó, remés el 17 d'octubre de 1996.
  
Vist que les al·legacions presentades al projecte es refereixen al següent:
  
\* Col·lectiu ecopacifista l'Arquet: relatives a la ubicació de l'activitat al polígon industrial del Belcaire . S'esmenta en l'al·legació que en reiterades ocasions s'ha pronunciat en contra d'instal·lar-hi activitats insalubres, perilloses o d'alt risc per a la salut pública, i en relació amb el projecte es formulen en extracte les següents observacions:
  
1) La planta no contribuiria a pal·liar la desocupació a la ciutat, ja que només crearia 5 llocs de treball.
  
2) L'empresa no preveu depurar les seues aigües residuals, sinó que proposa abocar directament al riu Belcaire o a la depuradora municipal, amb les aigües dels quals es rega el terme municipal.
  
3) No s'hi estableixen plans d'emergència. Les altes mesures de seguretat es circumscriuen al procés tecnològic d'esterilització, però no així quant a la seua possible repercussió ambiental. Falten majors controls en tot el procés per part d'organismes oficials, com també possibilitar actuacions de control ambiental d'organismes independents, en tractar-se d'una indústria que manipula residus sanitaris de risc i perillosos.
  
4) No es fixen nivells màxims o mínims d'emissió de les substàncies contaminants utilitzades en tot el procés de tractament. També poden arribar a la planta residus amb contaminació per radioactivitat dels establiments sanitaris o hospitalaris.
  
L'informe conclou que, atés que els informes tècnics municipals són favorables, cal que siga l'Ajuntament qui vetle pel compliment de la legalitat vigent, exigisca estrictament els postulats de l'informe d'impacte ambiental i del projecte i establisca les mesures correctores necessàries amb l'atorgament de la llicència d'activitat.
  
\* Els Verds de la Plana Baixa: presenten al·legacions referents als aspectes següents:
  
- En l'estudi no apareix el nivell màxim de seguretat d'emmagatzemament de residus, que s'hauria d'indicar i caldria ser extremadament limitat per a evitar riscos.
  
- Origen dels residus clínics que s'han de tractar: s'hauria d'estipular un mecanisme de control de l'origen d'aquests residus, amb la verificació d'organismes públics competents i amb la documentació subsegüent a disposició de la població de la Vall.
  
- Residus líquids del procés: s'hi consideren insuficients els controls, injustificable el seu abocament directe al Belcaire i intolerable el seu tractament en la depuradora municipal, atesa la potencialitat de resultar focus d'infeccions, per la qual cosa es considera que la mateixa planta hauria de depurar els seus residus líquids.
  
- Residus sòlids: indica que podrien reciclar-se en la mateixa planta després del procés d'esterilització, atés el creixent problema d'acumulació de residus als abocadors.
  
L'al·legació conclou que, atés que els informes municipals són favorables a la instal·lació mencionada, l'Ajuntament vetle pel compliment de les condicions estipulades tant en el projecte com en l'estudi d'impacte ambiental, incloses les al·legacions anteriorment expressades.
  
Vist que, en data 7 d'octubre de 1996, es va consultar els següents organismes:
  
- Ajuntament de la Vall d'Uixó.
  
- Servei de Residus i Contaminació de la Direcció General de Qualitat Ambiental.
  
- Servei de Planificació dels Recursos Hidrològics d'aquesta direcció general.
  
- Àrea de Planificació Sanitària de la Conselleria de Sanitat i Consum.
  
- Centre del Medi Ambient Industrial de la Universitat Politècnica de València.
  
- Direcció Territorial d'Agricultura i Medi Ambient de Castelló (el 23 d'octubre de 1996).
  
Vist que, en data 17 d'octubre de 1996, el promotor del projecte remet un annex d'ampliació de l'estudi d'impacte ambiental relatives a justificació d'alternatives de tractament, tipus de contenidors de residus, sistemes de control (en recepció, emmagatzemament i en l'esterilització), control de qualitat del procés i proves de validació, control d'emissions atmosfèriques i de residus sòlids, estimació de quantitat i qualitat de les aigües residuals generades.
  
Vist que, en data 23 d'octubre de 1996, el Servei de Residus i Contaminació remet l'informe corresponent del projecte esmentat, en el qual s'indica el següent:
  
- Totes les activitats de la gestió dels residus sanitaris del grup III han de realitzar-se prenent en compte allò preceptuat en el Decret 240/1994, de 22 de novembre del Govern Valencià, pel qual s'aprova el Reglament Regulador de la Gestió dels Residus Sanitaris (DOGV núm. 2.401, de 5 de desembre de 1994).
  
- Prenent en compte que l'esmentat reglament estableix que els residus del grup III que hagen sigut sotmesos al procés d'esterilització per autoclau, es podran gestionar com a residus assimilables a urbans en les instal·lacions autoritzades expressament per a això, és d'especial importància el control dels resultats del procés de tractament de residus sanitaris per a evitar la possibilitat de traslladar la contaminació a altre medi receptor.
  
- No es podran tractar en les instal·lacions residus citostàtics.
  
- Les ventilacions haurien de contenir filtres per a evitar l'eixida de contaminants de l'interior dels locals cap a l'atmosfera.
  
Vist que, en data 21 de novembre de 1996, la Direcció Territorial d'Agricultura i Medi Ambient de Castelló remet l'informe elaborat per la Secció de Qualitat Ambiental, en el qual s'indica que es considera que la instal·lació incorpora totes les mesures preventives i de seguretat per a evitar qualsevol tipus d'afecció negativa sobre els factors del medi físic. No es considera necessària l'adopció d'altres mesures correctores que les ja considerades en el projecte. Únicament es recomana l'establiment d'un pla de vigilància ambiental que servisca per a comprovar periòdicament el bon funcionament de l'activitat. En aquest sentit, s'ha de prestar especial atenció als següents aspectes:
  
- Control dels lixiviats generats en el compactador.
  
- Control periòdic dels efluents d'aigües residuals.
  
- Establiment de proves periòdiques per a comprovar el correcte funcionament i validació general dels equips.
  
Vist que, en data 25 de novembre de 1996, el Servei de Planificació Hidrològica d'aquesta direcció general remet l'informe corresponent a la consulta efectuada, en el qual s'indica que si bé els volums d'aigües residuals generats diàriament per l'activitat no són molt importants (uns 300 l/dia), no s'especifica més que una aproximació a la composició de les aigües. De qualsevol forma, i a fi de garantir el funcionament de la depuradora que tracte les aigües residuals generades al polígon, les aigües residuals generades en la planta no podran superar els valors límits establits en la corresponent ordenança d'abocament, i si no n'hi ha els valors de l'ordenança tipus d'abocament al clavegueram, elaborada per la Generalitat Valenciana. Per a això, als controls establits en el procés d'esterilització s'haurà d'afegir els de l'efluent, abans del seu abocament al clavegueram i prestar especial atenció als continguts en DBO5, DQO, amoníac i detergents.
  
Atés que la càrrega contaminant de l'abocament que es pot generar en el desenvolupament de l'activitat que es projecta, segons l'estimació que figura en l'annex de l'estudi d'impacte ambiental, suposa una càrrega contaminant sota els límits establits en el model d'ordenança d'abocaments a la xarxa municipal de clavegueram, per la qual cosa es considera que, en principi, es tracta d'un abocament qualitativament i quantitativament admissible en la xarxa de clavegueram municipal, per al seu posterior tractament en l'estació depuradora d'aigües residuals municipal, sempre que les anàlisis de l'abocament de l'activitat projectada (que hauran de realitzar-se de forma periòdica i sistemàtica) confirmen que es compleixen les característiques previstes.
  
Atés que en el projecte presentat està previst un sistema de control de radioactivitat dels residus que s'han de tractar, abans de l'entrada en la cambra d'autoclavat, en la qual es realitzarà el tractament d'esterilització.
  
Atés que en l'activitat que es projecta, s'efectuen controls per garantir el funcionament correcte del procés d'esterilització, sent els dits controls de tipus químic, físic i biològic. Atés que es realitzen així mateix controls de les emissions a l'atmosfera, no obstant això el projecte manca de controls sobre els abocaments de les aigües residuals que es generen en l'activitat, que caldria establir, i que es concreten en les condicions que s'exposaran tot seguit.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d' Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a la declaració d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar acceptable, a l'únic efecte ambiental, el projecte d'instal·lació de una planta de tractament de residus sanitaris del grup III mitjançant esterilització per tècnica d'autoclau, que s'ha de situar al parc industrial del Belcaire c/E, parcel·la 304 al terme municipal de la Vall d'Uixó (Castelló), projecte promogut per CESPA G.R. SA, sempre que es complisquen les següents condicions, a més de les mesures correctores i de vigilància ambiental de l'estudi d'impacte que no hi entren en contradicció:
  
1. Per a fer el seguiment del programa de vigilància ambiental, s'haurà de portar al corrent un llibre en el qual queden reflectides les dades bàsiques del desenvolupament de l'activitat i del seu control ambiental: quantitat diària de residus admesos i tractats, producció de líquids, control analític d'aquests, producció de residus sòlids (amb indicació de la seua destinació final), aplicació de mesures protectores, com també qualsevol altra incidència de caràcter ambiental. El dit llibre haurà d'estar sempre disponible i actualitzat en les oficines de les pròpies instal·lacions, davant qualsevol inspecció o requeriment administratiu.
  
Així mateix, s'haurà de remetre a aquesta Direcció General, amb periodicitat trimestral, un informe que continga els resultats obtinguts i l'eficàcia de les mesures correctores previstes. Segons els dits resultats, s'adoptaran, durant el primer any de funcionament de les instal·lacions, les mesures correctores que calguera.
  
2. Els resultats de les anàlisis microbiológiques previstes en el procés hauran de ser remesos a aquesta Direcció General una vegada al mes durant el primer trimestre de funcionament de les instal·lacions, i trimestralment a partir d'aquest moment, incorporats a l'informe de seguiment del programa de vigilància ambiental.
  
3. L'efluent abocat complirà els requisits exigibles per a les aigües residuals industrials que entren en la xarxa de col·lectors, establits en l'article 8 del RD 509/1996 pel qual s'estableixen les normes aplicables al tractament de les aigües residuals urbanes. Així mateix, haurà de complir els límits establits en les ordenances municipals dictades sobre això o, en tot cas, el model d'ordenança d'abocaments a la xarxa municipal de clavegueram. S'hi haurà d'analitzar les aigües residuals generades abans de l'abocament al clavegueram, que contindran els paràmetres allistats en les dites ordenances. En el cas de no complir les característiques preceptives, s'haurà de recórrer a les mesures correctores previstes en el projecte per al cas i procedir al tractament de les aigües residuals generades, en la planta de l'entitat gestora de residus indicada per a tal fi.
  
4. Les emissions i immissions dels gasos d'escapament compliran el Decret 833/1975, de 6 de febrer, pel qual es desenvolupa la Llei 38/1972, de 22 de desembre de protecció de l'ambient atmosfèric, com també les seues posteriors modificacions.
  
S'hauran d'adaptar les emissions als límits establits en el punt 2.2 per a instal·lacions que utilitzen fuel-oil (per al cas de gas-oil), inclós en l'annex IV del mencionat decret, en el qual es fixen els nivells d'emissió de contaminants a l'atmosfera per a les principals activitats industrials potencialment contaminants de l'atmosfera.
  
El fumeral d'extracció dels gasos procedents de la combustió complirà allò establit en l'Ordre de 18 d'octubre de 1976, sobre prevenció i correcció de la contaminació industrial de l'atmosfera. S'haurà de disposar, així mateix, d'una ECA en el qual s'indique la idoneïtat i suficiència de les mesures correctores proposades per a la prevenció de la contaminació atmosfèrica.
  
5. S'haurà de complir el que estableix el Decret 240/1994, de 22 de novembre del Govern Valencià, pel qual s'aprova el Reglament Regulador de la Gestió dels Residus Sanitaris. Haurà de disposar abans del seu funcionament del preceptiu informe de la Conselleria de Sanitat i Consum, tal com estableix l'esmentat decret.
  
6. En les instal·lacions projectades d'esterilització mitjançant la tècnica d'autoclau no es podran tractar residus citostàtics.
  
7. Els residus sanitaris del grup III que hagen sigut prèviament esterilitzats, sols podran ser tractats com a residus assimilables als urbans en instal·lacions controlades, degudament legalitzades i expressament autoritzades per al seu tractament, d'acord amb l'esmentat decret 240/1994. Els justificants d'acceptació i de quantitats tractades en aquests centres hauran de quedar reflectits en el llibre de control ambiental anteriorment referit.
  
8. S'adoptaran les mesures adequades que siguen necessàries, a fi de garantir l'absència d'olors i molèsties en la fase de funcionament de la planta. Així mateix, s'haurà de dotar de dispositius de protecció antivectors d'infecció en les obertures a l'exterior i elements sifònics de la instal·lació.
  
9. L'activitat projectada s'haurà de limitar, en principi, al tractament de residus sanitaris del grup III generats a la Comunitat Valenciana. El tractament de residus d'aquest tipus, generats fora d'aquesta, necessitarà autorització expressa d'aquesta direcció general.
  
10. S'haurà de vigilar el compliment del pla de controls especificat en l'estudi presentat, per a garantir el bon funcionament de la planta i caldrà complir les prescripcions que s'establisquen en l'autorització administrativa com a gestor de residus tòxics i perillosos.
  
11. Qualsevol altra condició de caràcter ambiental que s'establisca en les autoritzacions preceptives.
  
Segon
  
Notificar a les persones interessades que contra aquesta resolució, pel fet de no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 10 de desembre de 1996.- La directora general de Qualitat Ambiental: Gloria Arnandis Boix.
  
DECLARACIÓ D'IMPACTE AMBIENTAL
  
Vist l'expedient 313/96-AIA sobre un projecte de construcció del condicionament de l'itinerari Benidorm-Guadalest, tram I Benidorm-La Nucia, promogut per la Conselleria d'Obres Públiques, Urbanisme i Transports.
  
Vist que el projecte objecte d'aquest expedient forma part del projecte «Condicionament de l'itinerari Benidorm-Guadalest», el qual es desglossa en tres actuacions, a saber:
  
Tram I:Desdoblament de la carretera C-3318 entre Benidorm i La Nucia.
  
Tram II:Variant de Polop, de nou traçat.
  
Tram III:Millora de l'AV-1704 entre Polop i Guadalest.
  
Vist que, en data 29 de juny de 1995, es va formular una declaració d'impacte ambiental favorable sobre els trams II i III anteriors (expt. 160/93-AIA). Així mateix, en virtut de l'article 24.5 del Reglament d'Impacte Ambiental, es va efectuar la devolució de l'estudi d'impacte ambiental pel que fa a l'actuació del tram I (expt. 313/95-AIA objecte d'aquesta declaració d'impacte ambiental).
  
Vist que, en data 10 de novembre de 1995, el promotor va remetre la maqueta completa del projecte de construcció i una fotocòpia de les diverses al·legacions rebudes.
  
L'Oficina del Pla de Carreteres ja havia remés un informe en data 18 d'abril de 1994, per tal de respondre les dites al·legacions, i per a emplenar l'ampliació sol·licitada en data 28 de gener de 1994. Tots dos documents s'han inclós en l'expedient 160/93-AIA.
  
Vist que, en data 9 de febrer de 1996, el promotor va remetre un document addicional d'estudi de solucions, en el qual es fa una anàlisi de les distintes alternatives plantejades, per als tres trams. Pel que fa al tram I es proposen dues alternatives:
  
- Alternativa 1: proposta del projecte de desdoblament de l'actual carretera C-3318 entre Benidorm i La Nucia.
  
- Alternativa 2: recolza, en part, en la N-332 i continua amb una variant a l'Alfàs del Pi i finalitza en el mateix punt que l'alternativa 1.
  
L'estudi conclou que la solució més adequada és l'alternativa 1.
  
Vist que el tràmit d'exposició pública va ser realitzat per la Conselleria d'Obres Públiques, Urbanisme i Transports i el seu resultat es va reflectir en la declaració d'impacte ambiental DIA 160/93, que incloïa els tres trams en els quals es podia desglossar el projecte.
  
Atés que en l'estudi de solucions remés pel promotor, l'alternativa 1 suposa menor longitud i cost, menor afecció al medi físic i al planejament urbanístic com també una major accessibilitat a les urbanitzacions confrontants.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d' Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué de la Llei 2/1989 atribueix la competència a l'òrgan ambiental, per a la declaració d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar acceptable, a l'únic efecte ambiental, el projecte de construcció del condicionament de l'itinerari Benidorm-Guadalest, tram I Benidorm-La Nucia, promogut per la Conselleria d'Obres Públiques, Urbanisme i Transports, d'acord amb allò establit en la documentació aportada, sempre que es complisquen les següents condicions:
  
1. Els materials de préstec que resulten necessaris per a la construcció de les obres, procediran de pedreres o llocs d'extracció ambientalment correctes i convenientment legalitzats. El director de les obres haurà de vigilar aquesta legalitat i no permetre cap extracció indiscriminada.
  
En cap cas no es permetrà l'extracció de materials de pedreres que no siguen legals.
  
Si és inevitable l'obertura de noves pedreres o reobertura d'altres actualment abandonades, aquestes hauran de comptar amb els pertinents permisos legals per a la seua explotació i restauració, inclosa la corresponent declaració d'impacte ambiental emesa per aquesta Conselleria.
  
2. Els materials sobrants, procedents de les obres que no s'hi utilitzaran, es depositaran en abocadors de residus inerts, perfectament identificats i legalitzats. Si calguera habilitar un de nou per a aquesta finalitat, se sotmetrà al procediment d'avaluació d'impacte ambiental.
  
3. Si durant els treballs es trobaren restes arqueològiques, etnològiques i en general qualsevol vestigi de valor cultural, s'ho farà saber a la Direcció General de Patrimoni Artístic, de la Conselleria de Cultura, d'acord amb la Llei 16/1985 de Patrimoni Històric Espanyol.
  
4. L'adjudicatari de l'obra, abans del seu inici, presentarà a la direcció facultativa per a la seua remissió a aquesta Direcció General, el pla d'obres en el qual detallarà suficientment la localització d'instal·lacions, camins d'obra, enderrocs, zones de préstec de materials i de extracció d'aquests.
  
5. A fi d'atenuar els nivells sonors de la nova via urbana, i el seu possible augment davant la nova situació de trànsit, les capes de rodament s'executaran amb aglomerat asfàltic tipus porós. Així mateix, durant l'explotació de la via, s'assegurarà el seu correcte i regular manteniment.
  
6. Per a la ubicació d'àrees destinades a parc de maquinària, plantes d'àrids o mescles bituminoses i en general instal·lacions auxiliars afins a la construcció de la nova traça, s'aprofitaran zones desproveïdes de vegetació natural i s'evitarà tot tipus de llits. Així mateix, s'hi prohibeix qualsevol abocament, sòlid o líquid. Si accidentalment aquest es produïra, s'hi efectuarà una immediata neteja i adequació, les despeses de les quals aniran a càrrec del contractista, amb la supervisió i el control d'aquesta Conselleria.
  
7. En els documents que es redacten per a l'adjudicació de l'obra, haurà de figurar l'obligatorietat, per part de l'empresa adjudicatària de les obres, del compliment de les mesures correctores establides en l'estudi d'impacte ambiental, com també el compliment de tot allò establit en aquesta declaració d'impacte ambiental.
  
8. La direcció facultativa vetlarà perquè, una vegada executades i acabades les obres, es retiren tots aquells runams, materials sobrants i altres elements o restes d'obra que hagen sigut depositats, abocats o abandonats a la zona de les obres i al seu voltant, com també l'adequació i neteja de qualsevol àrea de terreny afectada per aquestes.
  
9. Dins del pla de revegetació del projecte, s'inclourà la utilització d'exemplars arboris i arbustius recuperats de les operacions d'estassadae de la traça en enclavaments naturals. Per a tal fi, el director d'obra marcarà, abans de l'inici de les obres, aquells exemplars que puguen ser trasplantats i que el constructor haurà de mantenir en condicions fins a la seua col·locació en la destinació definitiva.
  
10. Dins del pla de revegetació proposat en el projecte es faran les següents modificacions, acompanyades pels corresponents canvis necessaris en les seues partides pressupostàries:
  
- Per tal d'emprar espècies autòctones, l'Albizzia julibrissini i la Tipuana speciosa, se substituiran per Celtis australis.
  
- Com alternativa a l'hidrosembra es plantaran aromàtiques i altres espècies entapissants, en suficient nombre i densitat, com ara: Asteriscus maritimus, Centranthus ruber, Helichrysum stoechas i Coronilla juncea.
  
11. La introducció de modificacions de la traça o de les seues característiques respecte a aquest projecte s'haurà de comunicar a aquesta direcció general, a fi d'analitzar l'efecte ambientals previsible que en poguera derivar.
  
12. Durant el període de garantia de l'obra, el seu contractista mantindrà i conservarà al seu càrrec i en perfecte estat, totes les espècies vegetals.
  
Segon
  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar aquesta declaració d'impacte ambiental en forma reglamentària.
  
València, 16 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 317/96-AIA, sobre el projecte de construcció d'àrea de serveis de carretera i esbarjo a la Ptda. «Barsella» del terme municipal d'Alcalà de Xivert, promogut per Estació de Servei Castell de Xivert, SL
  
Vist que, en data 25 de setembre de 1996, el Servei Territorial d'Urbanisme de Castelló va remetre una còpia del projecte per a la construcció d'un àrea de serveis de carretera i esbarjo a Alcalà de Xivert, per a la declaració d'interés comunitari promoguda per Estació de Servei Castell de Xivert, SL S'hi adjunta, així mateix, una còpia de l'estudi d'impacte ambiental.
  
Vist que la dita àrea de serveis i esbarjo recull les següents activitats:
  
- Venda de carburants i lubricants
  
- Taller de reparació de vehicles automòbils
  
- Safareig de vehicles automòbils
  
- Restaurant
  
- Supermercat - Tenda d'artesania
  
- Sala de festes / Discoteca
  
- Bar - Cafeteria
  
- Àrees d'esbarjo i descans
  
Tot això, en una finca de 26.000 m2 de superfície total.
  
Vist que, amb data 21 d'octubre de 1996, i dins dels tràmits previstos per la legislació d'impacte ambiental, es va consultar la Subdirecció Territorial de Medi Ambient de Castelló, la Direcció General de Patrimoni Artístic de la Conselleria de Cultura, Educació i Ciència, la Direcció General d'Interior de la Conselleria de Presidència i l'Ajuntament d'Alcalà de Xivert.
  
Vist que, en data 5 de novembre de 1996, es va visitar la zona afectada pel projecte.
  
Vist que, en data 14 de novembre de 1996, es va rebre un ofici de l'Ajuntament d'Alcalà de Xivert en què es dóna per entés de la consulta remesa des d'aquesta direcció general.
  
Vist que, en data 29 de novembre de 1996, es va rebre un informe de la Subdirecció Territorial de Medi Ambient de Castelló, en el qual recomana:
  
- extremar el control sobre els possibles abocaments de substàncies contaminants,
  
- emfasitzar l'aprofitament de les aigües residuals per al reg de les zones enjardinades,
  
- adoptar morfologies i estils constructius d'acord amb l'entorn rural en el qual s'implanta l'activitat,
  
- estudiar la implantació de carrils d'accés addicionals i
  
- incloure les mesures correctores relatives a:
  
\*la retirada selectiva y conservació de la terra vegetal per al seu posterior aprofitament en l'enjardinament,
  
\*la reposició de les infraestructures afectades,
  
\*el transport a un abocador controlat dels materials d'obra sobrants i
  
\*el pla de seguiment i manteniment de la vegetació.
  
Vist que l'estudi d'impacte ambiental ha sigut exposat al públic dins de l'expedient de declaració d'interés comunitari que es tramita, pel termini d'un mes,. mitjançant un anunci publicat en el Butlletí Oficial de la Província de Castelló, núm. 120 de 3 d'octubre de 1996, sense que s'hi hagen presentat al·legacions, tot això segons un certificat del Servei Territorial d'Urbanisme de Castelló, remés en data 13 de novembre de 1996.
  
Atés que les activitats es duran a terme aprofitant una edificació ja construïda anteriorment, consistent en una nau amb semisoterrani i planta baixa amb entresol, en actual estat d'abandó.
  
Atés que es preveu un sistema de depuració d'aigües residuals per oxidació total, amb reutilització de l'aigua sobrant per a reg de zones verdes.
  
Atés que les aigües per a proveïment procediran d'un sondeig realitzat en l'interior de la parcel·la propietat de la societat promotora i se n'extraurà un cabal màxim de 8 l/s
  
Atés que està prevista la recollida d'olis i greixos mitjançant el seu emmagatzemament en bidons autoritzats per a la seua posterior retirada per una empresa autoritzada per al tractament de residus tòxics i perillosos i es prohibeix totalment l'abocament d'olis al terreny.
  
Atés que la recollida de residus es realitzarà mitjançant bosses de plàstic depositades en contenidors i transportades a l'abocador municipal per un servei propi de transports de residus.
  
Atés que es disposaran mesures i plans de seguretat per a evitar abocaments accidentals, incendis, generació de fums, protecció contra les emissions acústiques, etc.
  
Atés que l'article 20 de la Llei 4/1992, de 5 de juny, de la Generalitat Valenciana, sobre el sòl no urbanitzable, recull el procediment extraordinari aplicable a aquest tipus d'activitats, en el qual s'estableix, entre els preceptius tràmits, el de la declaració d'impacte ambiental abans de la seua aprovació urbanística.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/1990, del 15 d'octubre, del Consell de la Generalitat Valenciana pel qual s'aprova el reglament per a l'execució de la Llei 2/1989 d'Impacte Ambiental, atribueix la competència a l'òrgan ambiental, per a la declaració d'impacte ambiental dels projectes als quals s'aplique aquesta llei.
  
Atés que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar acceptable, a l'únic efecte ambiental, el projecte de construcció d'àrea de serveis de carretera i esbarjo a la Ptda. «Barsella» del terme municipal d'Alcalà de Xivert, promogut per Estació de Servei Castell de Xivert, SL, sempre que es complisquen les mesures correctores exposades en l'estudi d'impacte ambiental com també les següents condicions:
  
1. S'obtindran les preceptives autoritzacions tant per a l'abocament dels efluents finals procedents de l'estació depuradora com per a l'extracció de l'aigua per a proveïment de la instal·lació, en especial pel que fa al proveïment i control de qualitat de les aigües de consum públic.
  
2. La destinació final dels residus generats serà l'adequat a cadascun d'ells d'acord amb les seues característiques fisicoquímiques: residus inerts a que s'han d'enviar a un abocador controlat d'inerts, residus assimilables a urbans amb destinació a l'abocador municipal i residus tòxics i perillosos, com ara els olis usats, greixos i bateries, que s'hauran de lliurar a un gestor autoritzat. De la mateixa forma, es controlarà en el lliurament dels fangs que s'han d'extraure periòdicament de la depuradora, que la seua destinació final és ambientalment correcta.
  
3. A més dels controls especificats en el programa de vigilància ambiental, s'analitzarà el possible grau d'afecció sobre les explotacions pecuàries existents al voltant de la parcel·la i s'hauran d'adoptar, si s'escau, les mesures correctores que s'estimen necessàries.
  
Segon
  
Notificar a les persones interessades que contra aquesta resolució, pel fet de no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 19 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 327/96-AIA referent al projecte de modificació puntual núm. 3 de les Normes Subsidiàries de Planejament del municipi de Siete Aguas.
  
Vist que el 3 d'octubre de 1996 la Comissió Territorial d'Urbanisme de València va remetre l'estudi d'impacte ambiental relatiu a la modificació puntual núm. 3 de les Normes Subsidiàries de Planejament.
  
Vist que el 17 d'octubre de 1996 es van sol·licitar a l'Ajuntament els documents corresponents a la documentació tècnica i el certificat de la informació pública.
  
Vist que l'11 de novembre de 1996 es va rebre la documentació tècnica requerida, acompanyada pel certificat i informació pública i la seua aprovació provisional, per la qual cosa es va requerir a l'Ajuntament la remissió del resultat de la informació pública de l'estudi d'impacte ambiental.
  
Vist que, d'acord amb el certificat emés pel secretari de l'Ajuntament de Siete Aguas, la informació pública es va dur a terme mitjançant un anunci en el Butlletí Oficial de la Província núm. 216 de 10 de setembre de 1996 i en el diari «Las Provincias» del 20 d'agost de 1996 pel termini d'un mes sense que en l'expressat termini s'hi hagen presentat reclamacions.
  
Vist que la modificació puntual inclou els següents punts:
  
a) Ampliació del sòl urbà en una superfície de 2.700 m² qualificades actualment com a sòl no urbanitzable protegit (zona d'horta). L'objecte és la creació d'una zona d'aparcament de propietat municipal per a vehicles pesants, junt al nucli urbà, que elimine així els problemes que causen en les infraestructures del nucli urbà i les molèsties als veïns de la població.
  
L'ús actual de les parcel·les afectades és el cultiu d'horta.
  
b) Modificació en el títol V ?Sobre les normes d'edificació en sòl urbà industrial d'indústries no contaminants.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d' Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/1990, del 15 d'octubre, del Consell de la Generalitat Valenciana pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar acceptable, des del punt de vista ambiental, la modificació puntual núm. 3 de les Normes Subsidiàries del municipi de Siete Aguas, sempre que s'apliquen les mesures correctores proposades en l'estudi d'impacte ambiental.
  
Segon
  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret s'estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 20 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 335/96-AIA sobre el projecte d'instal·lació d'una planta de cogeneració de gas-oil (de tres motors: PERKINS-4012 TAG1 de 1.086 KW de potència) per a la indústria de fabricació de paper de l'empresa PAPELERA NESA, SA, situada al c/ Font D'Arquines, s/n a Alfara d'Algímia (el Camp de Morvedre).
  
Vist que, el 8 d'octubre de 1996, es rep del promotor l'estudi d'impacte ambiental i el projecte d'una planta de cogeneració de gas-oil per a la indústria de fabricació de paper a partir de paper usat.
  
Vist que la instal·lació d'una planta de cogeneració té com a finalitat la generació d'energia elèctrica i l'aprofitament de l'energia tèrmica procedent de:
  
- Els gasos d'escapament (460°C) per al seu consum, en forma de vapor d'aigua, en el procés industrial de la fabricació de paper
  
- I de la refrigeració dels motors (aigua a 90°C) per a la neteja de tetrabricks, en el procés de transformació i recuperació d'aquests.
  
Vist que, el 15 d'octubre de 1996, es consulta el Servei de Residus i Contaminació d'aquesta Conselleria.
  
Vist que, amb data 23 d'octubre de 1996, es rep del Servei Territorial d'Indústria i Energia a València el projecte tècnic, l'estudi d'impacte ambiental i els resultats de la informació pública.
  
Vist que han sigut exposats al públic la sol·licitud d'autorització administrativa i l'estudi d'impacte ambiental, durant el termini de trenta dies, mitjançant un anunci en el BOP núm. 212 de data 5 de setembre del 1996, sense que s'hi hagen presentat al·legacions, segons consta en l'ofici signat pel director del Servei Territorial d'Indústria i Energia de València.
  
Vist que, el 25 de novembre de 1996, es rep l'informe emés pel Servei de Residus i Contaminació en el qual considera:
  
«La instal·lació dels depòsits de gasoli i les operacions de neteja les durà a terme una empresa autoritzada, que en lliurarà els residus a un gestor autoritzat.
  
La gestió de l'oli usat estarà d'acord amb la legislació vigent.
  
La instal·lació, per potència tèrmica, està enquadrada en el grup C i considerada com a instal·lació de combustió industrial. Les emissions de cadascun dels tres motors (grups electrògens) respectaran la legislació vigent, RD 833/75, en els seus apartats 2.2 i 27 de l'annex IV.»
  
Vist que, segons l'estudi d'impacte ambiental, els nivells d'emissió previstos per als contaminants dels gasos d'escapament són:
  
- CO inexistent
  
- SO² 0 mg/Nm³
  
- NOx < 300 ppm
  
Atés que els límits d'emissió que s'han de prendre en compte de no sobrepassar, en els gasos emesos pels fumerals procedents de la combustió del gas-oil (tres fumerals de by-pass i tres de les calderes de vapor), i d'acord amb allò indicat en el Decret 833/75, són:
  
- Opacitat: 2 en l'escala Bacharach i 1 en la de Ringlemann.
  
- SO², des de l'any 1980 el límit és de 850 mg/Nm³.
  
- CO, el seu límit és 1.455 ppm.
  
- Per a les partícules en suspensió, es considera apropiat un límit de 150 mg/m³.
  
- I, per als òxids de nitrogen, es considera apropiat un límit de 300 ppm sols per al NO².
  
Sent els valors límit dels dos últims paràmetres (partícules en suspensió i òxids de nitrogen) els indicats en el Decret 833/1975 per a activitats diverses.
  
Atés que els residus generats del combustible en les operacions de trasllat i emmagatzemament són residus tòxics i perillosos, com també els envasos buits que hagueren contingut substàncies tòxiques i perilloses.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d' Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/1990, del 15 d'octubre, del Consell de la Generalitat Valenciana pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a la declaració d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar acceptable, a l'únic efecte ambiental, el projecte d'instal·lació de planta de cogeneració de gas-oil (de tres motors: PERKINS-4012 TAG1 de 1.086 KW de potència) per a la indústria de fabricació de paper de l'empresa PAPELERA NESA, SA, situada al c/ Font D'Arquines, s/n a Alfara d'Algímia (el Camp de Morvedre), en els termes que estableix l'estudi d'impacte ambiental i sempre que es complisquen les següents condicions:
  
1. L'oli dels sistemes de lubricació, possibles vessaments, bateries, filtres procedents dels circuits de trasbals de l'oli i, en general qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i lliurada a un gestor autoritzat, segons allò disposat en el Reial Decret 833/1988, de 20 de juliol, de Residus Tòxics i Perillosos.
  
2. Pel fet de ser productor de residus tòxics i perillosos, l'empresa estarà subjecta a tot el que disposa l'anterior reial decret, com també a la Llei 20/1986 de 14 de maig. És a dir, s'haurà d'inscriure en el registre de xicotets productors de residus tòxics i perillosos o, si s'escau, haurà de sol·licitar l'autorització com a gran productor, presentant la preceptiva declaració anyal.
  
3. Es prendran les mesures tècnicament adequades perquè no se sobrepassen els següents nivells límits d'emissió de contaminants a l'atmosfera:
  
Opacitat: 2 (Bacharach) i 1 (Ringlemann).
  
SO². 850 mg/Nm³.
  
CO 1.455 ppm.
  
Partícules en suspensió 150 mg/m³.
  
NO² 300 ppm.
  
4. En el programa de vigilància ambiental s'inclourà la realització d'un control semestral dels nivells i la composició dels gasos emesos a l'atmosfera, per una entitat col·laboradora de l'administració (ECA), d'acord amb allò establit en el Decret 833/1975 i s'adoptaran les mesures correctores que calguera segons les dades obtingudes.
  
I seran remesos, a la Direcció General de Qualitat Ambiental, els resultats obtinguts i el dictamen donat per l'ECA relatiu a la suficiència de les mesures correctores de la contaminació atmosfèrica projectades.
  
5. Els fumerals d'evacuació de gasos hauran de disposar de l'adequat orifici per a la realització de les preses de mostres, a fi d'efectuar els mesuraments de control de les emissions exigides en la normativa i hauran de disposar d'una infraestructura fixa i segura que permeta l'accés als orificis com també qualsevol altra prescripció continguda en l'Ordre de 18 d'octubre de 1976, sobre prevenció i correcció de la contaminació industrial.
  
6. L'activitat haurà de disposar d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, en el qual s'anotaran tots els mesuraments periòdics d'autocontrol de les emissions a l'atmosfera.
  
7. S'incorporaran els silenciadors i equips necessaris per a la reducció dels nivells sonors, de forma que no es transmeta a possibles habitatges, cases de camp i en general a qualsevol edificació pròxima, més de 40 dB(A) diürns (de 8 h. a 22 h.) ni més de 30 dB(A) nocturns (de 22 h. a 8 h.).
  
Segon
  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret s'estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 3 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 360/96-AIA sobre el projecte de modificació puntual zona verda-Institut del Pla General d'Ordenació Urbana del municipi de Canals (La Costera), promogut per l'Ajuntament.
  
Vist que el 4 de novembre de 1996 el Servei Territorial de la Conselleria d'Obres Públiques, Urbanisme i Transports va remetre el projecte i l'estudi d'impacte ambiental, junt al certificat d'informació pública i aprovació provisional.
  
Vist que l'estudi d'impacte ambiental va ser exposat al públic junt al projecte, pel termini d'un mes, mitjançant un anunci publicat en el Diari Oficial de la Generalitat Valenciana de 25 de juny de 1996 i en el diari «Levante» de 25 de maig de 1996, sense que s'hi hagen presentat al·legacions, segons el certificat que consta en l'expedient.
  
Vist que la modificació puntual consisteix en la ubicació de les instal·lacions esportives de l'Institut de Batxillerat Francesc Gil en una superfície de 3.874 m² qualificats com a sòl urbà zona verda contigua a aquest. Per tal d'augmentar la reserva de zona verda en el còmput global de l'àmbit del pla general es proposa canviar la qualificació d'una zona de reserva de sòl per a equipament comunitari , que comprén una superfície de 3.943 m², confrontant amb l'Institut però separat per un futur vial a «reserva de sòl per a zona verda».
  
Atés que l'actual qualificació com a «Reserva de sòl per a equipament comunitari» es va efectuar mitjançant una modificació puntual del Pla General de Canals i que va obtenir una declaració d'impacte ambiental favorable mitjançant una resolució del director general de Qualitat Ambiental del 17 de febrer de 1995.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d' Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, des del punt de vista ambiental, el projecte de modificació puntual zona verda-institut del Pla General d'Ordenació Urbana del municipi de Canals (La Costera),
  
Segon
  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret s'estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 19 de desembre de 1996.- La directora general de Qualitat Ambiental: Gloria Arnandis Boix.